Kundi tú hugsa tær eitt spennandi lærupláss innan handil og sølu, har tú kemur í eitt ungt og mennandi umhvørvi? So er eitt lærupláss í Rumbli møguliga nakað fyri teg. Í handlinum hava vit eitt risastórt úrval og fáa vit javnan nýggjar vørur heim. Sum lærlingur hjá okkum kemur tú at læra um sølu, kundatænastu, vørusýning og vørubílegging. Í lærutíðini gongur tú annaðhvørt í skúla ella arbeiður í handlinum. Lærutíðin tekur upp í 4 ár, men verður stytt alt eftir hvørja útbúgving tú hevur lokið og eftir hvørjum arbeiðsroyndum tú hevur. Tú verður knýtt/ur at skúlanum Tradium í Randers, og skal í skúla áleið 10 vikur í lærutíðini. Vit vænta av tær, at tú ert áhugað/ur í sølu og kundatænastu, at tú ert forvitin og fyrikomandi, og at tú hevur hug og hegni at læra. Ljóðar eitt lærupláss í Rumbli sum nakað fyri teg, kanst tú skriva nøkur orð um teg sjálva/n og senda tey umvegis síðuna https://starv. sms. fo/Vacancy/Index/1094. Eru spurningar, kanst tú venda tær til Beintu Ottosen, handilsleiðara, á telefon 265471.